google/wiki40b huggingface dataset:
Moebelia penicillata

Utseende

Moebelia penicillata er en liten edderkopp, mellom 1,4 og 2 millimeter lang. Den er en av dvergedderkoppene med mørk rødbrun, nesten svart bakkropp og forkropp, med lysere rødlige eller gulbrune bein. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Moebelia penicillata er den eneste norske arten fra denne slekten, så forveksling med andre arter skulle ikke by på et problem. Men flere av dvergedderkoppene er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Selmer Nilsen

Biografi

Selmer Nilsen ble rekruttert av KGB i 1948, etter at familien hans hadde hatt kontakt med sovjetiske agenter siden den annen verdenskrig. Blant annet hadde to av hans eldre brødre vært i Sovjetunionen under krigen, med den hensikt å siden kunne brukes som spioner mot de tyske troppene i Finnmark. 
Etter krigen ble Selmer Nilsen mot sin egen og familiens vilje tvunget til å samarbeide med russerne. Man skal i denne sammenhengen heller ikke glemme hvordan oppfatningen om russerne som befriere fra 1944 satt dypt i folk i Finnmark. Århundrer med pomorhandel mellom folkene på Nordkalotten hadde skapt et fellesskap som ble avbrutt av revolusjonen i november 1917. Til og med emigrasjon til det før-revolusjonære Russland fra Øst-Finnmark fant sted slik folk lengre sør ellers reiste og hadde reist til Amerika. Morten Jentofts bok De som dro østover fra (2001) forteller historien om hvordan de klarte seg i det nye landet.
Selmer Nilsen spionerte i tidsrommet 1956-63 i traktene rundt Bodø, og observerte blant annet landingene til det amerikanske spionflyet U-2 som landet flere ganger i Bodø i dette tidsrommet for å fylle drivstoff. Nilsen holdt flyplassen under oppsikt i 1960 da det like etterpå ble kjent at et av flyene hadde blitt skutt ned over Sovjetunionen og piloten Francis Gary Powers ble tatt til fange etter å ha skutt seg ut.
Han ble arrestert i Havøysund i Finnmark i 1967, etter nesten 20 år i Sovjetunionens tjeneste. For dette ble Nilsen dømt til sju og et halvt års fengsel.

Dokumentarfilm

NRK-programmet Spekter sendte høsten 2007 en dokumentarfilm som opprinnelig ble laget i 1971, men aldri vist – hvor man i et langt intervju med Selmer Nilsen får bakgrunnshistorien for hvorfor han valgte å gå i sovjetisk tjeneste. Som det fremgår av programmet ble det ansett som for farlig å sende det på et tidspunkt hvor den kalde krigen var på sitt kaldeste. Forfatteren Kjell Fjørtoft har også omtalt Nilsen i sine bøker.
Selmer Nilsen døde i 1991 etter lang tids sykdom.

Selmer Nilsen i populærkulturen

Den norske filmen Brent av frost (1997) var løst basert på Nilsens liv.
Leveringsbetingelser

Leveringsbetingelser er de betingelsene som gjelder ved en ekspedisjon av en vare. En leveringsavtale angir varetype, leveringsmengde, ekspedisjonsmåte og ansvarsbetingelser ved leveringen. Betingelsene forteller hvem som eier varen og når leveringen skjer, og også hvordan overgangen av fraktkostnader skjer. Ved levering i en butikk er det vanlig at kunden overtar varen ved ekspedisjonsdisken når den er betalt eller levert på kreditt. Ved forsendelse skjer leveringen slik som partene har gjort avtale om. Det er vanlig å bruke formuleringer som FOB sammen med angitt leveringssted (by eller plass), eventuelt fritt levert lager, fritt levert "by, plass" eller andre formelle betingelser iht. Incoterms. Incoterms er avtaleformer som ellers brukes ved internasjonal ekspedisjon.
Midtstubakken

Den nåværende bakken

Den nye Midtstubakken ligger i Midtstulia, og har en bakkestørrelse (HS) på 106 meter. Bakken er plastbelagt, slik at den også kan benyttes om sommeren. 
Det er Økaw Arkitekter i samarbeid med Grindaker landskapsarkitekter som har tegnet bakken. De har tilpasset den etter terrenget i Midtstulia, og tilløpet er på bakkenivå. Dermed konkurrerer ikke bakkens profil med Holmenkollbakken sett fra Oslo sentrum. Også tribunene er tilpasset terrenget. 
Midtstubakken er en del av Holmenkollen nasjonalanlegg, som var arena for hopp, langrenn og kombinert under Ski-VM 2011. Oslo bystyre vedtok i desember 2007 å bygge nye hoppbakker både i Holmenkollen og i Midtstuen. Det måtte man gjøre slik at bakkene kunne tilfredsstille de sportslige kravene fra det internasjonale skiforbundet FIS til å arrangere et mesterskap.
Utbygger av den nye Midtstubakken har også laget et vannmagasin nederst i Midtstulia. Det brukes til snøproduksjon i Holmenkollen nasjonalanlegg. Tjernet kan også benyttes til bading om sommeren. Det ble åpnet fire rekrutteringshoppbakker i Midtstulia i 2012. Rekrutteringsbakkene ligger tett opptil Midtstubakken. Disse bakkene er også plastbelagt, slik at de kan benyttes om sommeren.

Den gamle bakken

Tidligere stod det en mindre hoppbakke med størrelse K 85 i Midtstuen, like ved der den nye bakken er anlagt. Den første Midtstubakken ble anlagt i 1927. Bakken har blitt revet og ombygget tidligere, blant annet ble det gjort en stor ombygging av bakken i 1956. Også i 1980 ble det gjennomført en større ombygging. Tilløpet ble revet i 1992. Normalbakkerennene både under ski-VM 1966 og ski-VM 1982 ble arrangert her. 19. februar 1966 gikk Bjørn Wirkola til topps etterfulgt av Dieter Neuendorf og Paavo Lukkariniemi. 21. februar 1982 gikk Armin Kogler til topps etterfulgt av Jari Puikkonen og Ole Bremseth. I samme renn satte Jari Puikkonen bakkerekord med 85,5 meter.

Annen bruk av området

Snøbrettkonkurransen The Arctic Challenge som Terje Håkonsen tok initiativ til, ble arrangert i Midtstubakken i 2006 og 2007. Konkurransen foregikk i en snøbrettarena («quarterpipe») som lå på det sted der den gamle hoppbakken i sin tid stod. I 2007 satte Terje Håkonsen verdensrekord med et hopp på 9,8 meter.
Om sommeren har Midtstubakken blant annet blitt brukt som en arena for terrengsykling.
Rambo (2008)

Økonomi og popularitet

Den ble ingen stor publikumssuksess i forhold til forventningene. Den innbrakte $113 millioner på verdensbasis, hvorav drøyt $42 millioner i USA, $8,5 millioner i Japan, $7,5 millioner i Frankrike og ca $1 million i Norge. Den havnet på en 52-plass over de mest innbringende filmene i 2008 (på 66-plass i USA). 
Den ble den minst innbringende av de fire Rambo-filmene i USA. Og hvis man baseres seg på inflasjonsjusterte tall så ble den under halvparten så innbringende som tredje mest innbringende filmen.
Produksjonskostnadene var på ca $50 millioner.

Anmelderne

Den ble ikke så godt mottatt av anmelderne, noe som gjenspeiles i at den kun har fått 37 % på Rotten Tomatoes.
NRK Filmpolitiet gav den terningkast fem, VG og Aftenposten tre og Dagbladet bare én.

Annet

Rambo ble av pressen beskrevet som ekstremt voldelig. Blant annet skrev Dagbladets filmanmelder følgende: «Dette er noe av det mest brutale og groteske jeg kan huske å ha sett på en norsk kino, og går de blodigste splatterfilmer en høy gang. Armer og bein rives av så kjøttslintrene slenger, hoder eksploderer mens hjernemassen farger bakken rød, buker åpnes mens innmat velter ut.».
Gemakk

Et gemakk (gemakker i flertall) er et privat oppholdsrom som benyttes av en fyrste eller adelsmann i enten et slott eller en borg. Rommet er ikke nødvendigvis stort, men som oftest rikt utsmykket, og med en komfort som overgår resten av bygget.
Paisleymønster

Paisleymønster (fra engelsk Paisley pattern) er et dråpeformet plantemotiv, buta, som opprinnelig stammer fra Persia (Iran) og India. Det er mye brukt på tekstiler derfra, og er gjennom dette blitt et vanlig motiv i vestlig klesmote fra 1700- og 1800-tallet særlig i Storbritannia. Det skjedde som følge av import av designet fra India, særlig i formen av kasmirsjal. Det ble deretter imitert lokalt i Storbritannia. Mønsteret er tidvis kalt for «Persian pickles» («persisk sylteløk») av amerikanske tradisjonalister, særlig teppeprodusenter, eller «Welsh pears» («walisiske pærer») i walisiske tekstiler så langt tilbake som 1888.
Noen forskere mener at mønsteret viser et bøyd cedertre, som Zarathustra skal ha plantet i paradis. Det himmelske treet ble "bøyd" under vekten av den arabiske invasjonen og den muslimske erobringen av Persia. Ifølge aserbajdsjanske historikere kommer mønsteret fra zoroastrianisme og er et uttrykk for essensen av religionen. Dråpeformen ble senere et dekorativt element som ble mye brukt i aserbajdsjansk kultur og arkitektur.
Det vestlige navnet er avledet fra byen Paisley i vestlige Skottland, som er et sentrum for produksjon av tekstilvarer med paisleymønsteret. I tillegg til båndvevd fabrikasjon ble Paisley et betydelig senter for fabrikasjon av trykt mønster på bomull og ull på 1800-tallet, i henhold til det skotske Paisley Museum and Art Gallery. Trykt paisleymønster var langt billigere enn vevd, og prisen bidro til dets popularitet. De fremste stedene for trykt paisleymønster var Storbritannia og i regionen Alsace i Frankrike.
Paisleymønsteret ble assosiert med psykedelisk kunst grunnet dets generelle gjennomslag i populærkulturen på 1960-tallet, særskilt innflytelsen fra The Beatles. Gitarprodusenten Fender framstilte en «Pink Paisley»-versjon av deres Fender Telecaster ved å lime på paisleymønster på gitarkassen. Den amerikanske musikeren Prince hyllet paisley da han opprettet sitt plateselskap Paisley Park Records og etablerte innspillingsstudioet Paisley Park Studios, begge deler oppkalt etter hans sang fra 1985, «Paisley Park», som understreket av plateomslaget, som består av paisleymønsteret.
Pavel Tsjistjakov

Bakgrunn

Pavel Tsjistjakov fikk sin første skolegang på en omreisende skole. Hans far, som selv var av enkel bakgrunn, la stor vekt på ar gutten skulle få en god utdannelse. Tsjistjakov studerte ved St. Petersburgs kunstakademi i perioden (1849–61) under Pjotr Basin. 
I 1860-64 underviste han ved en tegneskole drevet av St. Petersburgs avdeling av Selskapet til hjelp for kunstnere. I perioden 1863-70 mottok han stipend og studerte ved kunstakademiene i Paris og Roma.

Kunstner

Fra 1872 underviste Tsjistjakov ved St. Petersburgs kunstakademi. I 1892 fikk han plass i akademiets råd og ble professor. Han var leder ved avdelingen for mosaikkkunst i tidsrommet (1890–1912). Fra 1908 til 1910 ledet han kunstverkstedet.
Tsjistjakovs  kunstpedagogikk utviklet seg i en stadig kamp mot den strenge akademismen som rådde i det russiske kunstakademi i 1860- og 70-årene. Han og hans mange elever spilte en stor og avgjørende rolle i utviklingen av realismestilen i russisk kunst de siste tiårene av 1800-tallet. Blant Tsjistjakovs elever var blant annet Viktor Vasnetsov, Mikhail Vrubel, Vasilij Polenov, Ilja Repin, Valentin Serov og Vasilij Surikov.
Tsjistjakovs hovedmål som kunstlærer var å utvikle de faglige evnene, profesjonaliteten hos kunstmaleren. Hans pedagogiske metode tok sikte på å smelte kunstnerens persepsjon og opplevelse av naturen sammen med den vitenskapelige kunnskapen.
I sin egen malergjerning strevde Tsjistjakov for å få frem det dramatiske ved en historisk hendelse og det fortettede psykologiske i historiske  og tradisjonelle portretter (Hode av en ciucciara italiensk jente, 1864, i Russlands Museum i St. Petersburg, og, Bojar, 1876, i Tretjakovgalleriet i Moskva).
Horst Seehofer

Bakgrunn og utdannelse

Seehofer studerte forvaltningsvitenskap (en gren innenfor statsvitenskapen) og har arbeidet i statstjenesten. Han er katolsk, gift og har tre barn.

Parti

Han ble medlem av Junge Union i 1969, og av CSU i 1971. Han var nestformann for CSU fra 1994 til 2008, og leder fra 2008. Seehofer gikk av som partileder i januar 2019, og ble erstattet av Markus Söder.

Parlamentsmedlem

Seehofer er siden 1980 medlem av det tyske parlamentet. Fra oktober 1998 var han stedfortredende fraksjonsformann for CDU/CSU-fraksjonen, men trakk seg fra vervet den 22. november 2004.

Offentlige verv

Han var tysk helseminister mellom 1992 og 1998. Mellom 1989 og 1992 var han parlamentarisk statssekretær ved nærings- og arbeidsministeriet. Den 6. mai 1992 ble han utnevnt til helseminister i den føderale regjeringen under Helmut Kohl. Han beholdt ministerposten til regjeringen gikk av etter valget i 1998. Fra 2005 til 2008 var han minister for ernæring, landbruk og forbrukerbeskyttelse i Angela Merkels kabinett. Den 27. oktober 2008 ble han valgt til ministerpresident i Bayern. Etter valget i Bayern 2013 ble han gjenvalgt 8. oktober 2013.

Regjeringskrise i 2018

Sommeren 2018 oppsto det en konflikt mellom forbundskansler Angela Merkel og hennes koalisjonspartner SPD på den ene og Seehofer og hans parti CSU på den andre. Som innenriksminister ville Seehofer innføre en strengere asylpolitikk og nasjonal grensekontroll for migranter istedenfor en felles kontroll ved EUs yttergrenser. Både CDU, SPD og de andre partiene i forbundsdagen – bortsett fra AfD – ønsket en felles EU-løsning på spørsmålet, slik Merkel hadde fremforhandlet under et toppmøte i unionen 24. juni.
I kjølvannet av uoverensstemmelsen omkring asypolitikken truet Seehofer i begynnelsen av juli 2018 å trekke seg fra stillingen som innenriksminister.
 Imidlertid endte saken i et kompromiss.
Alpelue

Alpelue, også kalt baskerlue, er en myk lue av ull med flat, rund pull og uten lueskygge eller brem. Betegnelsene alpelue og baskerlue brukes om hverandre i Norge, men alpeluene var opprinnelig litt videre enn baskerluene.

Historie

Alpeluer er en videreføring av de brede barettene, flate luer som var utbredt som moteplagg i Europa sist på 1400-tallet og gjennom hele 1500-tallet. Myke, varme baskeluer ble tradisjonelt brukt av baskerne i Nord-Spania, mens alpeluer var i bruk som uniformslue for blant andre franske alpejegere. Myke alpeluer var dessuten en del av det tradisjonelle arbeidsantrekket for bønder og gjetere i blant annet Spania og Frankrike. Alpeluer ble på slutten av 1800-tallet også populære blant kunstnere og akademikere i Paris og andre steder. Fra 1920-tallet ble modellen til alminnelig sports- og fritidslue både for kvinner og menn, og ble fra 1930-tallet også et moteplagg i Norge, ofte med et ungdommelig, kunstnerisk og akademisk preg. Alpeluer er siden særlig blitt brukt i form av militære bereter, små, runde, myke uniformsluer som er vanlige i de fleste land.
Alpeluer er ofte av tovet ull eller filt, men kan også strikkes og hekles. I dag er store, fargerike alpeluer med stilk eller dusk igjen noe brukt som moteplagg for kvinner.
Miloš Degenek

Landslaget

Han ble tatt ut i Australias tropp til FIFA Confederations Cup 2017 i Russland.
Han ble tatt ut i Australias tropp til VM i fotball 2018 i Russland.
Sassy 009

Sassy 009 er et norsk elektronika-prosjekt drevet av komponist og låtskriver, Sunniva Lindgaard.
Prosjektet ble startet som et soloprosjekt for Lindgaard, født i Stockholm og oppvokst i Bærum og Oslo. I 2017 ble artistnavnet utvidet til et band bestående av Lindgaard selv, Teodora Georgijevic og Johanna Scheie Orellana. Senere samme år debuterte trioen med utgivelsen, Do you mind EP. Med denne ble de nominert til Spellemannprisen 2017 i klassen elektronika. Under by:Larm i 2018 ble de kåret til årets stjerneskudd og mottok et prisbeløp på 300.000 kroner fra Norsk Tipping.
I januar 2019 forlot Georgijevic og Orellana prosjektet, og "Sassy 009" er i dag navnet på Lindgaards soloprosjekt.
Nora Bergslags Veteran-Jernväg

Nora Bergslags Veteran-Jernväg (NBVJ) er en museumsjernbane med sentrum i Nora i Sverige. Her finnes blant annet en normalsporet museumsbane med damplokomotiv, skinnebusser og skiftetaktorer. Banens totale lengde er 25 km og sporvidden er normalsporet, 1 435 mm. Her finnes et av Sveriges mest unike jernbanemiljø med blant annet en av landets første stasjonsbygninger i Järle, bygget i 1854. Den første var i Fryksta, bygget i 1852.
Nora Bergslags Veteran-Jernväg og stiftelsen Nora Jernbanemuseum og Veteranjärnväg forvalter felles den svenske normalsporede jernbanens vugge. Så tidlig som 5. mars 1856 åpnet strekningen Nora–Ervalla for trafikk og ble dermed Sveriges første normalsporede jernbane. I forbindelse med den svenske jernbanenes 150-årsjubileum i Nora kom kong Carl XVI Gustaf på besøk til Nora den 5. jun 2006, på dagen 150 år etter banens høytidelige åpning.
Pascal Zuberbühler

Klubbkarrière

Zuberbühler spilte til sammen 187 kamper for klubben Grasshoppers mellom 1991 og 1999. Han vant Swiss Super League tre ganger og den sveitsiske cupen én gang. Han begynte senere i FC Basel, der han spilte 217 kamper, og vant ytterligere Swiss Super League tre ganger og den sveitsiske cupen to ganger til. 
Han signerte en toårskontrakt for West Bromwich Albion FC etter en fri overgang fra Basel den 14. juli 2006. Hans første opptreden i Albion-klubben var i en vennskapskamp mot klubben Motherwell FC, hvor han fikk ros fra sin manager Bryan Robson for positivt spill. I februar 2007, etter å ha skiftet klubb flere ganger, ble han fortalt av West Brom at han var overflødig, og at de ikke ville stå i veien for ham om han ville til en annen klubb. Han signerte kort tid senere en 18-måneders kontrakt med sveitsiske Neuchâtel Xamax, og flyttet dit på en fri overgang. I 2008 dro han videre til Fulham FC.
NM i svømming langbane 2002

NM i svømming langbane 2002 ble arrangert i Trondheim 6.-9. juli 2002.
Mount Cocks

Mount Cocks er et fjell ved toppen av Koettlitzbreen i Victoria Land i Antarktis. Toppen, som er på 2 438 moh., ligger 20 kilometer nord-nordøst av samløpet mellom Cocksbreen og Skeltonbreen ved sørenden av Royal Society Range.
Fjellet ble oppdaget av Discovery-ekspedisjonen (1901–04) som navngav det etter E.L. Somers Cocks, da kasserer i Royal Geographical Society.
Kyss

Kyss er å berøre en person eller en gjenstand forsiktig med leppene, særlig en annen persons lepper, men også for eksempel kinn eller hånd. Kyssing betraktes som et uttrykk for ømhet og hengivenhet, kjærlighet eller respekt og underkastelse. Kyss kan også være en hilsning, handle om seksuelt forspill eller ha en religiøs betydning.
Kyssing innen vitenskapen kalles filematologi. Kyssing er tillært handling, beslektet med handlingen å vaske hverandre slik man kan se hos dyr. En del ikke-menneskelige primater kan også vise kyssehandlinger. Kyssing er ukjent for en del kulturer, og innenfor den menneskelige historie synes det å være en sen erstatning for de mer primitive handlinger med å gni neser, lukte, og slikke. Andre har satt kyssing i forbindelse med dieatferd hos spedbarn.
Etymologisk kommer ordet kyss fra det urgermansk ordet *kussijanan, sannsynligvis er ordet en etterligning av lyden som oppstår fra et kyss ettersom det ikke synes å finnes en indoeuropisk rot.

Kyssets anatomi

Et godt munnkyss er asymmetrisk og krever at hodet legges litt på skakke; ifølge Forskning.no snur en av tre hodet mot venstre for at nesene ikke skal møtes. Kyssing er ellers en handling som krever en viss koordinasjon. Den viktigste muskelen involvert er orbicularis oris rundt munnen, uformelt kalt for «kyssemuskelen», den samme som benyttes ved å spille på et blåseinstrument. Den blir benyttet for å rynke eller spisse leppene for å lage trutmunn. Tungen kan også ha en betydelig rolle under et kyss, for eksempel i erotiske tungekyss. Å kysse med splittede lepper eller med åpen munn kan kalles for et fransk kyss eller et dypt kyss.

Kyss som hilsen og tegn på underkastelse

Når kysset ikke er utslag av hengivenhet, er kysset en symbolsk handling i den hensikt overføre en mening som en hilsen eller underkastelse og da er den fysiske stimulansen assosiert med kyssing ikke tilstede. Et kyss på kinnet er vanlig som hilsen i mange europeiske land, men antallet er ulikt i de forskjellige land. Ett kyss er nok i de nordiske land mens det kan kreves fem i eksempelvis Polen, to på det ene og tre på det andre.
Kyss kan også bli benyttet for signalisere underkastelse, som å kysse biskopens eller pavens ring mens man sørger for å plassere seg lavere i terrenget enn autoriteten. Et kyss kan også være uhøflig, og bli gitt for å irritere omgivelsene eller gjøres ironisk. I USA er det uhøflig å kysse med en høy smaskelyd, referert til som en «buss».
I noen mafiafilmer blir et kyss på kinnet eller i pannen etter sydeuropeisk tradisjon også brukt som et tegn på vennskap eller respekt. Dette blir som regel gjort når noen møtes eller skilles.
Et mer illevarslende kyss er «dødskysset». Det er et kyss som kan være tegn på  fordømmelse, dødsdom og et definitivt og endelig farvel, for eksempel når en kriminell kysser en underordnet som skal likvideres. På samme måte uttrykker «judaskysset» en forræderisk handling, hentet fra den bibelske fortellingen om hvordan Judas Iskariot forrådte Jesus med et ømt kyss.
Norsk herrehåndball

Håndball er en av Norges største idretter. Det er et lagspill og ballspill som spilles på en innendørsbane med en ball og to mål. Ballen spilles med hendene og det er om å gjøre å score flest mål. Spillet oppstod i Danmark og Tyskland på rundt 1900-tallet. Spillet fikk ikke stor utbredelse i Norge før etter andre verdenskrig. I dag er det Norges tredje største konkurranseidrett etter fotball og ski.

Herrelandslaget i Norge

Treneren for det norske herrelandslaget i håndball er Christian Berge. Assistenttrenerne er Zeljko Tomac, Børge Lund og Steinar Ege. Landslaget ligger under Norges Håndballforbund (NHF) og representerer Norge i internasjonale turneringer. Spilleren med flest kamper for det norske herrelandslaget i håndball er Steinar Ege (nåværende assistenttrener) med sine 262 landskamper. Spilleren med flest mål gjennom tidene er Roger Kjendalen med sine 930 mål. Det norske herrelandslaget har ingen internasjonale EM-, VM- eller OL-titler. For øyeblikket deltar de i VM i Frankrike og er klare for åttendedelsfinale.

Seriespill i Norge

Den øverste klubb divisjonen i norsk herrehåndball er Eliteserien eller GRUNDIGligaen. Divisjonen har tidligere vært kjent under navnene Gildeserien og Postenligaen. I 2014 gikk den tyske sponsoren Grundig inn som hovedsponsor og dermed ble navnet endret til GRUNDIGligaen. I forrige sesong var det ØIF Arendal som stakk av med seriemestertittelen. Eliteserien ble gjennomført for første gang i 1965-66 sesongen i tillegg til Innendørs-NM i håndball for menn. Under Eliteserien finner du 1. divisjon til 4.divisjon. 4.divisjon er altså den laveste divisjonen i norsk herrehåndball.
HTC Incredible

HTC Incredible er en Android-basert mobiltelefon fra HTC, lansert 29. april 2010. Den er per mai 2010 kun lansert av Verizon Wireless i USA, under navnet Droid Incredible, men er forventet å lanseres også i andre markeder.
Den har kapasitiv AMOLED touchskjerm på 3,7 tommer, der man kan bruke to fingre til å zoome. Menysystemet er HTCs brukergrensesnitt Sense, og kameraet er på 8 megapiksler.
Synergy (Extol-album)

Synergy er et album av Extol, utgitt i 2003.